মঙলবাৰে ৰাইজৰ দলে এখন সংবাদমেলত মাজুলীৰ বিজেপি প্ৰাৰ্থী ভুৱন গামৰ বিৰুদ্ধে দুৰ্নীতিৰ অভিযোগ দাঙি ধৰি তেওঁৰ বিৰুদ্ধে চিবিআইৰ তদন্ত দাবী কৰে।
ৰাইজৰ দলে অভিযোগ কৰে যে বিজেপিয়ে ভূ-মাফিয়া ভুৱন গামক প্ৰাৰ্থী হিচাপে প্ৰক্ষেপ কৰিছে। ভুৱন গামৰ বিৰুদ্ধে সোণাপুৰত এজাহাৰ দাখিল কৰা হৈছিল যদিও আজি পৰ্যন্ত তেওঁক গ্ৰেপ্তাৰ নহ'ল।
মুখ্যমন্ত্ৰী ড০ হিমন্ত বিশ্ব শৰ্মাৰ দুৰ্নীতিৰ বিৰুদ্ধে অভিযানক এক ভেকোভাওনা বুলি উল্লেখ কৰি ৰাইজে দলে প্ৰশ্ন কৰে যে এজাহাৰ দিয়া সত্তেও কিহৰ ভিত্তিত গামক ৰক্ষণাবেক্ষণ দিয়া হৈছে?
সোণাপুৰত ৫০ কোটি টকা ব্যয় সাপেক্ষে ২৫০ বিঘা ভূমিত জনজাতীয় সাংস্কৃতিক মিউজিয়াম গঢ়ি তোলা হৈছিল। এই সাংস্কৃতিক মিউজিয়াম নিৰ্মাণৰ কাম দিয়া হৈছিল গামৰ সংস্থাক।
ৰাইজৰ দলে কয় যে ২০১২ চনত হেমন্ত নাৰ্জাৰীৰ পত্নীক গামৰ কোম্পানীৰ সঞ্চালক পদত নিয়োগ কৰিছিল। গাম ডেলিকেচি কোম্পানীয়ে সেই মিউজিয়াম চোৱাচিতাৰ দায়িত্ব দিছিল বিজেপি নেতা স্বপ্ননীল বৰুৱাৰ কন্যা অংগিনা বৰুৱাক।
ৰহস্যজনকভাৱে ২০১৫ চনৰ ১৮ আগষ্টত সেই মিউজিয়ামটো জুইত ভষ্মীভুত হৈছিল। সংবাদ মাধ্যমতো এই বিষয়ে চৰ্চা চলিছিল।
প্ৰশাসনেও উচ্চ পদস্থ বিষয়াক তদন্তৰ দায়িত্ব দিছিল যদিও আজি পৰ্যন্ত তদন্তৰ কোনো প্ৰতিবেদন পোহৰলৈ নাহিল।
সংবাদমেলত ৰাইজৰ দলে এইবিষয়ত মুখ্যমন্ত্ৰীক চিবিআইৰ তদন্ত ঘোষণা কৰিবলৈ দাবী কৰি কয় যে তেতিয়াহে মুখ্যমন্ত্ৰী গৰাকী যে দুৰ্নীতিৰ বিৰুদ্ধে শূণ্য সহনশীল সেয়ে মানি লব পৰা যাব।
পুনৰ ফিল্ডত নামিছে সাংসদ বদৰুদ্দিন আজমল! সাম্প্ৰদায়িক মন্তব্যৰে এইবাৰ কি লক্ষ্য মৌলানাৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
